FINNOMENA Market Alert: ตลาดหุ้นเอเชียปรับตัวลบ จากความกังวลเรื่องเศรษฐกิจถดถอย - FINNOMENA
ตลาดหุ้นเอเชียปรับตัวลง ได้รับแรงกดดันจาก Sentiment ของตลาดหุ้นสหรัฐฯ เมื่อสัปดาห์ที่ผ่านมา หลังธนาคารกลางสหรัฐฯ ปรับขึ้นอัตราดอกเบี้ย 0.75% มากที่สุดนับตั้งแต่ 2008
26 ก.ย. 2565

ตลาดหุ้นเอเชียปรับตัวลง ได้รับแรงกดดันจาก Sentiment ของตลาดหุ้นสหรัฐฯ เมื่อสัปดาห์ที่ผ่านมา หลังธนาคารกลางสหรัฐฯ ปรับขึ้นอัตราดอกเบี้ย 0.75% มากที่สุดนับตั้งแต่ 2008 พร้อมท่าทีที่ Hawkish มากขึ้น ซึ่งสะท้อนผ่านทาง Dot Plot ว่าจะขึ้นอัตราดอกเบี้ยอีก 1.25% ในช่วงสิ้นปีนี้ จากการประชุม 2 ครั้ง พร้อมกันนั้นยังปรับลดคาดการณ์เศรษฐกิจลงทั้งการเติบโตที่ลดลง และอัตราการว่างงานที่สูงขึ้น สอดคล้องกับการระบุว่าโอกาสที่จะเกิดเศรษฐกิจถดถอยมีมากขึ้น สวนทางคาดการณ์เงินเฟ้อที่มีแนวโน้มสูงกว่าเดิมกดดันสินทรัพย์เสี่ยงอย่างต่อเนื่อง
ด้านตลาดหุ้นญี่ปุ่น ดัชนี Nikkei 225 ปรับตัวลง 2.66% และดัชนี Topix ปรับตัวลง -2.75% นำโดย Toyota Motor ปรับตัวลง 3.2% จากตัวเลขการผลิตรายเดือนต่ำกว่าคาด รวมถึงความกังวลในการเข้าไปแทรกแซงค่าเงินของธนาคารกลางญี่ปุ่นผ่านการใช้เงินทุนสำรอง แต่ยังคงอัตราดอกเบี้ยนโยบายที่ต่ำและยังคงใช้ Yield Curve Control ในการกระตุ้นเศรษฐกิจสวนทางกับธนาคารกลางอื่น ๆ ทั่วโลก
ส่วนตลาดหุ้นเวียดนาม ดัชนี VNI ลบ -3.63% และดัชนี VN30 ลบ -3.53% หลังจากที่ธนาคารกลางของเวียดนามปรับขึ้นอัตราดอกเบี้ยนโยบาย 1% เป็น 5% ในสัปดาห์ก่อน เพื่อป้องกันการอ่อนค่าเงินของค่างินดอง ที่อ่อนค่ามากที่สุดนับตั้งแต่ปี 2005 เมื่อเทียบกับดอลลาร์สหรัฐฯ และเกิดแรงกดดันจากเงินทุนที่ไหลออกจากประเทศเวียดนาม เนื่องจากนักลงทุนมีความกังวลต่อผลประกอบการบริษัทที่จะออกมาแย่ลง
FINNOMENA Investment Team มองว่าในระยะสั้น Sentiment ของตลาดหุ้นทั่วโลกยังคงได้รับแรงกดดันจากการดำเนินนโยบายการเงินของ Fed ที่ดอกเบี้ยจะยังคงสูงต่อเนื่องเป็นเวลานาน เพื่อต้องการลดเงินเฟ้อให้อยู่ในเป้าหมาย และยังมีการลดขนาดงบดุล (QT) ที่เริ่มทำได้ตามเป้าหมายที่ Fed วางเอาไว้ จึงยังคงมีมุมมองเชิงระมัดระวังในการลงทุน (Defensive) ตาม Recession Playbook
——————-  
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นเอเชีย
แชร์บทความ: